Marit Sandvik

Marit Sandvik (født 19. juli 1956 i Harstad) er en norsk jazzsanger. 

Hun har medvirket i en rekke vokal- og jazzgrupper i Harstad, Trondheim og Tromsø. Sandvik etablerte i 1993 sekstetten Bossa Nordpå med Helge Sveen, Henning Gravrok, Øystein Norvoll, Oddmund Finnseth og Finn Sletten. I 1997 startet hun Norvoll/Sandvik duo sammen med gitarist Øystein Norvoll, og var medlem av vokalkvartetten Plagiacci, som i 1998 satte opp Hasseåtage-revyen Spader, Madam!. Med sin egen kvintett Marit Sandvik Band (etablert 1998), med Henning Gravrok, Eivind Valnes, Sigurd Ulveseth og Finn Sletten) har hun turnert internasjonalt. 

Hun medvirker på Nordnorsk Jazzforums Distant Reports (2001), Jan Arvid Johansens Tonen og Kjærligheten (2005), Roger Johansens Evening Songs (2005) og World of Emily (2007), Henning Gravroks «Q» (2009), Jørgen Nordeng/Joddskis Krig og kjærlighet (2010), Tore Johansens «Natt, stille» (2010) og "Nord" (2011). Hun er bosatt i Tromsø og ledet Tromsø Jazzklubb (1990–1996).

Familie 
Hun er gift med jazzgitaristen Øystein Norvoll. Datteren Dagny Norvoll Sandvik (1990–) ble popsangerinne som laget en sang til Grey's Anatomy.<ref name="forvirre">Tom Benjaminsen, Plateaktuelle Marit Sandvik (60): – Jeg tar en sjanse, og vil kanskje forvirre folk i iTromso.no den 29. mars 2017.</ref>
 Egne utgivelser 
 Song, Fall Soft, med Jazz i Nord (1995)
 Even Then (Mother Song) med Marit Sandvik Band (2002)
 Uma onda no mar med Bossa Nordpå (2005)
 Gå, sveve'' (2017) med tekster av Brynjulf Bjørklid som skrev TIL-sangen. Christoffer Mathisen på steelgitar.

Utmerkelser 
 Stubøprisen 1993
 Nordlysprisen 2011

Referanser

Eksterne lenker 
 
  Biografi fra Jazzbasen.
  Diskografi fra Jazzbasen.

Norske jazzvokalister
Personer fra Harstad kommune